**אקור** ( צרפתית: Accor S.A) הוא קבוצת מלונאות צרפתית בין-לאומי, אשר עיקר עיסוקו הפעלת בתי מלון ומסעדות במספר מותגים שונים ביניהם: סופיטל (אנ'), נובוטל, מרקיור (אנ'), דורין, ליברטל, אורביס, דירות פרטנון, אול סיסון, איביס ורבים אחרים כמו רשת מלונות פרופיל נמוך בארצות הברית ובקנדה רד רוף אין. אקור היא חברה ציבורית שמניותיה נסחרות בבורסת Euronext וכלולת במדד CAC 40.

הלוגו הקודם של הקבוצה
מלונות אול סיסן נמצאים בעיקר באוסטרליה, דורין ואורביס במרכז אירופה, דירות פרטנון בברזיל. אקור מפעילה גם בתי ספר לבישול, חברות נסיעות ובתי קזינו.

היסטוריה
--------

בשנת 1967 נפתח המלון הראשון של החברה. ב-1975 החברה קנתה את רשת מרקור וב-1980 את רשת סופיטל. ב-1983 מוזגה החברה יחד עם חברת ז'אק בוריל. ב-1990 החברה השתלטה על רשת motel 6 וב-1991 גם על החברה הבינלאומית לקרונות שינה. בשנת 1997 ז'אן-מארק אספליו מונה למנכ"ל החברה. ב-2005 החברה רכשה 30% ממניות קלאב מד. ב-2006 גייה פליסון מונה למנכ"ל, כשהוא מחליף את ז'אן-מארק אספליו. ב-2007 אקור פתחה את המלון ה-3000 שלה באזור "אסיה-פסיפיק". ב-2010 המנכ"ל גייה פליסון עזב את אקור ולתפקיד מונה דניס הנקין, מנכ"ל מקדונלד'ס אירופה לשעבר. באפריל 2013 דניס הנקין עזב, ויאן קאייר מונה למנכ"ל, עם פיליפ סיטרן לנשיא לתקופה זמנית. באוגוסט באותה השנה סבסטיאן באזין מונה למנכ"ל.

נוכחות בעולם
------------

בהיותה קבוצת המלונאות השנייה בגודלה באירופה, אקור נמצאת בחמש יבשות, בלמעלה מ-92 מדינות, עם 3,500 מלונות הכוללים מעל 450,000 חדרים.

| אקור בעולם | מספר מלונות | מספר חדרים |
| --- | --- | --- |
| צרפת | 1515 | 137,567 |
| אירופה ללא צרפת | 1038 | 139,443 |
| צפון אמריקה | 17 | 4998 |
| אמריקה הלטינית והקריביים | 226 | 35330 |
| אפריקה והמזרח התיכון | 166 | 28355 |
| אסיה-פסיפיק | 554 | 104,794 |

נוכחות בישראל
-------------

בארץ לאקור היו מספר בתי מלון בעבר, ביניהם נובוטל ים המלח ובירושלים, סוויטות מרקור בבת ים, אילת, טבריה, מרקיור בתל אביב ואיטפ ביסוד המעלה. כיום פועלים בישראל שני מלונות: שני מלונות איביס בירושלים.

ביולי 2018, פורסם כי הקבוצה צפויה לנהל מלון באילת תחת המותג 25hours.

מלונות מפורסמים
---------------

בכחול: מדינות בהן אקור פעילה בעולם (2008)
* Dorint Hotel Tower - בניין הרב-קומות הכי מפורסם בעיר אאוגסבורג בגרמניה, ונראה בכל רחבי העיר. בגובה 107.2 מטרים (158 כולל האנטנה), זהו הבניין הגבוה ביותר באזור אאוגסבורג ובין עשרת הגבוהים במחוז בוואריה.
* Sofitel Dalat Palace - מלון יוקרה היסטורי בעיר דה לאט, וייטנאם. הקולוניאלים הצרפתיים הרבו לבקר בו כמקום מפלט.
* מגדלי שברון רנסאנס - אתר דירות נופש המורכב משלושה מגדלים מעל שברון וילאג', מרכז קניות, מזון ובידור, הנמצא מטרים ספורים מהחופים העמוסים בסרפרז פרדייז, בעיר חוף הזהב באוסטרליה.

מועדון Le Club Accorhotels
--------------------------

בדומה למקובל בשוק המלונאות העולמי, מפעילה אקור מועדון לקוחות קבועים הקרוי לה קלאב אקור הוטלס (**Le Club Accorhotels**), מאז שנת 2008. המועדון מחולק לארבע דרגות חברות – קלאסי, כסף, זהב ופלטינה. עקרון היסוד של מועדון לה קלאב דומה לאלה של מועדונים דומים ברחבי העולם. תמורת שהיות שמזמין חבר המועדון במלונות אקור ברחבי העולם, נצברת לזכותו כמות מסוימת של נקודות אותן יוכל לממש בבוא העת לשם הנפקת לינות בחינם, הזמנת לינות מוזלות או תשלום בעבור שירותים שונים במלון. אקור חילקה את 13 מותגי המלונות שלה לארבע רצועות בהתאם לרמת המלון ומחירו, כשבכל רצועה נמצאים מספר מותגים שעליהם חלים כללי צבירת נקודות זהים. זאת בניגוד לחברת ישרוטל, למשל, המחשבת את צבירת ההטבות באופן זהה לכל המלונות ברשת בהם שהה חבר המועדון.

קישורים חיצוניים
----------------

ויקישיתוף מדיה וקבצים בנושא **אקור** בוויקישיתוף
* אתר האינטרנט הרשמי של אקור (באנגלית)
* אתר האינטרנט הרשמי של אקור (בצרפתית)
* אתר האינטרנט הרשמי של אקור (באנגלית)
* אקור, ברשת החברתית פייסבוק
* אקור, ברשת החברתית אקס (טוויטר)
* אקור, ברשת החברתית אינסטגרם
* אקור, באתר פינטרסט
* מידע עסקי על חברת אקור באתרים Yahoo! Finance • MarketWatch • CNN Money • Bloomberg Business (באנגלית)
* אקור, בגוגל פיננסים

* אקור, באתר Crunchbase (באנגלית)
* אקור, באתר EDGAR של הודעות ל-SEC (באנגלית)
* Accor web site
* Accor Premiere Vacation Club

הערות שוליים
------------

1. ↑  Chronologie - Accor
2. ↑  Accor dans le monde - Accor
3. ↑  Les plus grands groupes hôteliers
4. ↑  "קבוצת המלונאות השנייה בגדולה בעולם בדרך לאילת - ערב ערב באילת". נבדק ב-2018-07-24.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11879486z (data)
* ISNI: 0000 0001 2169 8557
* SUDOC: 026573628
* VIAF: 139683406
* WorldCat: viaf-139683406

 |